Այսօր՝ հոկտեմբերի 26-ին, վրաերթ է տեղի ունեցել Շիրակի մարզում։ Ժամը 12։40-ի սահմաններում Գյումրի քաղաքի Տ. Ճարտարապետ փողոցի բնակիչ՝ 68-ամյա Լևոն Սարգսյանը Ջիվանի փողոցում իր վարած ПАЗ մակնիշի 2097 Լ համարանիշի ավտոբուսով վրաերթի է ենթարկել Գյումրու բնակիչ՝ 61-ամյա Գագիկ Ժամկոչյանին։ Ինչպես հայտնում է ֆոտոլրագրող Գագիկ Շամշյանը, վարորդը փախուստի չի դիմել, օգնել է վրաերթի ենթարկվածին տեղափոխել Գյումրու բժշկական կենտրոն։